b'\n_START_ARTICLE_\nAmiodaron\n_START_PARAGRAPH_\nAmiodaron je jedan od najnespecifi\xc4\x8dnijih antiaritmika koji spada u III skupinu antiaritmika. Derivat je benzofurana i u svojoj kemijskoj strukturi sadr\xc5\xbeava atome joda.\n_START_SECTION_\nDjelovanje\n_START_PARAGRAPH_\nAmiodaron ima razlicita mehanizma djelovanja koja jos nisu u potpunisti istrazivani. Po jednom on blokira kalijeve kanale (Klasa III po Vaughan/Williams klasifikaciji, ali i brze i srednje natrijeve kanale (Klassa IA i IB) te smanjuje utok kalcija u sr\xc4\x8dane stanice (klasa IV). Produljuje akcijski potencijal i fazu neosjetljivosti mi\xc5\xa1i\xc4\x87nih stanica srca na impuls. S druge strane on djeluje i kao beta-blokator, tj. inhibira adrenergi\xc4\x8dke alfa i beta receptore a takoder djeljuje na muskarinicne receptore. S svim antiaritmicnim medikamentima djeli sposobnost da i sam prouzrukuje aritmije. Iako aritmije kroz amiodaron su relativno rijetke moze se cesto racunati s teskim nepozeljenim djelovanjem izvan srca na druge organe. Osim toga Amiodaron djeljuje kao FIASMA (funkcionalni inhibitor kisele sfingomijelinaze)._NEWLINE_Smanjuje potro\xc5\xa1nju kisika u sr\xc4\x8danom mi\xc5\xa1i\xc4\x87u, i to tako da blago smanjuje otpor u perifernim krvnim \xc5\xbeilama i frekvenciju srca. Minutni volumen srca bitno se ne mijenja, a krvni tlak se samo malo snizi. Tako\xc4\x91er, ne smanjuje bitno kontraktilnost sr\xc4\x8danog mi\xc5\xa1i\xc4\x87a._NEWLINE_Djeluje i na atrijske i na ventrikularne aritmije, pogotovo na one koje se ne mogu lije\xc4\x8diti drugim antiaritmicima. Amiodaron je namijenjen za spre\xc4\x8davanje i lije\xc4\x8denje fibrilacija i undulacija atrija, tahiaritmija povezanih s Wolf-Parkinson-Whiteovim sindromom, svih vrsta paroksizmalnih tahiaritmija uklju\xc4\x8duju\xc4\x87i supraventrikularnu, nodalnu i ventrikularnu tahikardiju i fibrilaciju ventrikula te aritmija nakon infarkta miokarda. Kod bolesnika sa zatajenjem srca primjena amiodarona produljuje pre\xc5\xbeivljavanje.\n_START_SECTION_\nTerapija\n_START_PARAGRAPH_\nDjelotvorna dnevna doza iznosi 200 mg. Ne smije se koristiti u slu\xc4\x8dajevima presporog sr\xc4\x8danog ritma, poreme\xc4\x87aja funkcije \xc5\xa1titnja\xc4\x8de, trudno\xc4\x87e (osim iznimno) i dojenja. Najozbiljnije nuspojave mogu biti o\xc5\xa1te\xc4\x87enje plu\xc4\x87a, napadaji aritmije te o\xc5\xa1te\xc4\x87enje jetre. Tako\xc4\x91er, mogu se javiti promjene na o\xc4\x8dima, problemi s vidom, poreme\xc4\x87aji \xc5\xa1titnja\xc4\x8de, mu\xc4\x8dnina, povra\xc4\x87anje, smetnje okusa, \xc4\x87elavost, impotencija, reakcije preosjetljivosti._NEWLINE_Napomena: Ovaj tekst ili jedan njegov dio je preuzet s neko\xc4\x87 aktivnih danas ugaslih internetskih stranica Farmakologija.com. Vidi Dozvola Farmakologija.com.'